stanford-oval/wikipedia huggingface dataset:
อาร์ตูร์ มารียานู
ชีวิตส่วนตัว

ในวันที่ 29 ตุลาคม พ.ศ. 2564 มารียานูได้ออกมาเปิดเผยผ่านทางอินสตาแกรมส่วนตัวว่าเขากำลังคบหาดูใจกับโฌเอา โอตาวียู ตาซู (João Otávio Tasso) นักวิเคราะห์การตลาดสื่อออกอากาศ
แหล่งข้อมูลอื่น

อาร์ตูร์ มารียานู ที่อินสตาแกรม
อังเคล โกเมส

อังเคล โกเมส (โปรตุเกส: Angel Gomes; เกิด 31 สิงหาคม ค.ศ. 2000) นักฟุตบอลชาวอังกฤษเชื้อสายโปรตุเกส ปัจจุบันเล่นในตำแหน่งกองกลางตัวรุกให้กับลีล ในลีกเอิง เขาเคยเป็นนักเตะชุดเยาวชนของ แมนเชสเตอร์ยูไนเต็ด ในตำแหน่งกองกลางตัวรุก นอกจากนี้ยังเคยเป็นกัปตันทีมชาติอังกฤษรุ่นอายุไม่เกิน 16 ,17 และ 18 ปีตามลำดับ รวมถึงยังเป็นญาติผู้น้องของ นานี อดีตปีกความเร็วสูงของทีมปีศาจแดงอีกด้วย ในระดับทีมชาติ อังเคลเป็นส่วนหนึ่งของทีมชาติอังกฤษ U17 ที่คว้าแชมป์ฟุตบอลโลกเยาวชนอายุไม่เกิน 17 ปี 2017 ที่ประเทศอินเดีย
อาชีพ > แมนเชสเตอร์ยูไนเต็ด

โกเมสเริ่มต้นการเป็นนักฟุตบอลด้วยการเข้าร่วมทีมเยาวชนของแมนเชสเตอร์ยูไนเต็ดเมื่อ พ.ศ. 2549 ขณะอายุเพียง 6 ปีและเนื่องจากฝีเท้าที่พัฒนาอย่างรวดเร็วทำให้โกเมสก้าวขึ้นมาเล่นในทีมชุดต่าง ๆ ของปีศาจแดงกระทั่งได้ก้าวขึ้นมาติดทีมรุ่นอายุไม่เกิน 18 ปีของสโมสร
วันพฤหัสบดีที่ 18 พฤษภาคม พ.ศ. 2560 โกเมสได้รับรางวัลนักเตะดาวรุ่งยอดเยี่ยมแห่งปีของสโมสรหรือรางวัล Jimmy Murphy Player of the Year ด้วยผลงานลงเล่น 19 นัดทำไป 12 ประตูจากนั้นเพียง 1 วันเขาก็ถูกเรียกตัวให้ไปซ้อมกับทีมชุดใหญ่เพื่อที่จะลงแข่งขันพรีเมียร์ลีกนัดสุดท้ายของฤดูกาล 2016–17 ในนัดที่เปิดบ้านพบกับคริสตัลพาเลซและเอาชนะไปได้ 2–0 เมื่อวันที่ 21 พฤษภาคม พ.ศ. 2560
โกเมสได้ประเดิมสนามในนามทีมชุดใหญ่ให้กับทีมปีศาจแดงด้วยการลงไปเล่นแทน เวย์น รูนีย์ ทำให้โกเมสกลายเป็นนักเตะอายุที่น้อยที่สุดอันดับ 2 ของสโมสรที่ได้ลงเล่นในลีกสูงสุดด้วยวัย 16 ปี 263 วันต่อจาก ดันแคน เอ็ดเวิร์ด ตำนานกองหน้าของทีมที่ทำไว้ด้วยวัย 16 ปี 185 วันเมื่อ พ.ศ. 2495 และนอกจากนี้ยังทำสถิติเป็นนักเตะที่เกิดในยุคมิลเลเนียมคนแรกของสโมสรที่ได้ลงเล่นในพรีเมียร์ลีก
อาชีพ > แมนเชสเตอร์ยูไนเต็ด > ฤดูกาล 2018–19

โกเมสได้ลงเล่นนัดแรกของซีซั่นในวันที่ 26 ธันวาคม 2561 เขาได้เปลี่ยนตัวลงเล่นแทนฆวน มาตาในนาทีที่81 ในเกมที่ชนะฮัดเดอส์ฟีลด์ทาวน์3-1
ทีมชาติ

โกเมสสามารถเลือกเล่น 2 ประเทศได้ นอกจากอังกฤษคือแองโกล่าและโปรตุเกส
สไตล์การเล่น

สไตล์การเล่นของโกเมสมักจะถูกเปรียบเทียบกับRonaldinho
ชีวิตส่วนตัว

โกเมสเป็นลูกชายแท้ๆของกิล โกเมส ซึ่งพ่อของเป็นชาวแองโกลันเขาเคยลงเล่นให้กับโปรตุเกสอายุไม่เกิน 21 ปี
รางวัล > ทีมชาติอังกฤษ

ฟุตบอลโลกเยาวชนอายุไม่เกิน 17 ปี 2017: ชนะเลิศ
รางวัล > ส่วนตัว

ผู้เล่นดีเด่นแมนเชสเตอร์ยูไนเต็ด พรีเมียร์คัพ :2015
นักเตะที่อายุน้อยดีเด่นของแมนเชสเตอร์ยูไนเต็ด ฤดูกาล2016–17
อารามแซ็ง-เบอนัว-ซูร์-ลัวร์

| อารามแซ็ง-เบอนัว-ซูร์-ลัวร์ |
| --- | --- |
อารามแซ็ง-เบอนัว-ซูร์-ลัวร์

47°48′35.269″N 2°18′19.872″E﻿ / ﻿47.80979694°N 2.30552000°E﻿ / 47.80979694; 2.30552000
ที่ตั้ง: แซ็ง-เบอนัว-ซูร์-ลัวร์ ประเทศฝรั่งเศส
ประเทศ:  ประเทศฝรั่งเศส
นิกาย: โรมันคาทอลิก
สถานะ: แอบบีย์
ประเภทสถาปัตย์: กางเขน
รูปแบบสถาปัตย์: โรมาเนสก์
อารามแซ็ง-เบอนัว-ซูร์-ลัวร์ (ฝรั่งเศส: Abbaye de Saint-Benoît-sur-Loire) หรือ อารามเฟลอรี (Abbaye de Fleury) เป็นแอบบีย์ของคณะเบเนดิกติน ตั้งอยู่ที่เมืองแซ็ง-เบอนัว-ซูร์-ลัวร์ จังหวัดลัวแร  ประเทศฝรั่งเศส เป็นหนึ่งในแอบบีย์ที่มีฐานะดีที่สุดและมีอำนาจมากที่สุดในบรรดาแอบบีย์ของคณะเบเนดิกตินในทวีปยุโรปตะวันตก ชื่อปัจจุบันของแอบบีย์คือ “เฟลอรี-แซ็ง-เบอนัว-ซูร์-ลัวร์” ที่มาจากการอ้างว่าพบเรลิกของนักบุญเบเนดิกต์แห่งเนอร์เซียที่นั่น ตำแหน่งที่ตั้งอยู่บนแม่น้ำลัวร์ทำให้ง่ายต่อการติดต่อกับออร์เลอ็องซึ่งเป็นศูนย์กลางทางวัฒนธรรมที่ต่อเนื่องกันมาอย่างไม่ขาดสายตั้งแต่สมัยโรมัน
ดูเพิ่ม

แอบบีย์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อารามแซ็ง-เบอนัว-ซูร์-ลัวร์
ระเบียงภาพ

มุมมองหนึ่ง
หน้าบัน
ทางเดินกลาง
ลายสลักบนหัวเสา
ออร์แกน
อาลฟงส์ เดอ ลามาร์ตีน

| อาลฟงส์ เดอ ลามาร์ตีน |
| --- | --- |

เกิด: 21 ตุลาคม ค.ศ. 1790 เบอร์กันดี ประเทศฝรั่งเศส
เสียชีวิต: 28 กุมภาพันธ์ ค.ศ. 1869
อาชีพ: นักเขียน กวี นักการเมือง
สัญชาติ: ฝรั่งเศส
แนวร่วมในทางวรรณคดี: โรแมนติก
Alphonse de Lamartine, ca.1865
อาลฟงส์ มารี หลุยส์ เดอ พรา เดอ ลามาร์ตีน (ฝรั่งเศส: Alphonse Marie Louis de Prat de Lamartine; 21 ตุลาคม ค.ศ. 1790 - 28 กุมภาพันธ์ ค.ศ. 1869) เป็นนักเขียน กวี และนักการเมืองชาวฝรั่งเศส มีชื่อเสียงจากบทกวีกึ่งอัตชีวประวัติเรื่อง "Le Lac" ("The Lake") ที่พรรณนาถึงความรักอันแรงกล้าจากมุมมองของบุรุษผู้เป็นทุกข์จากความสูญเสีย ลามาร์ตีนมีความเชี่ยวชำนาญในการเลือกใช้ถ้อยคำในบทกวีภาษาฝรั่งเศส และเป็นหนึ่งในบรรดานักเขียนชาวฝรั่งเศสจำนวนไม่มากที่นำงานเขียนมาใช้ในแวดวงการเมือง เขาเขียนเรื่อง Histoire des Girondins ในปี ค.ศ. 1847 เป็นการยกย่องกลุ่มการเมือง Girondist
ถือกันว่าลามาร์ตีนเป็นกวียุคจินตนิยมคนแรกของฝรั่งเศส (แม้ว่า Charles-Julien Lioult de Chênedollé จะเริ่มงานกวีจินตนิยมร่วมยุคสมัยเดียวกัน) และถือว่าเป็นผู้มีอิทธิพลสำคัญของงานของ Paul Verlaine และกลุ่มศิลปินสัญลักษณ์นิยม (Symbolism)
แหล่งข้อมูลอื่น

รวมผลงานของลามาร์ตีน ที่โครงการกูเต็นเบิร์ก
| ด ค กศิลปินจินตนิยม |
| --- | --- |
วัฒนธรรม:  โบฮีเมียนิยม  อชเชียน  ชาตินิยมโรแมนติก  วอลเลนร็อดนิยม 
วรรณกรรม:  แอนเดอร์เซน  เบลก  เบินส์  ไบรอน  ชาโตบรีย็อง  คอเลริดจ์  Espronceda  เกอเทอ  พี่น้องตระกูลกริม  Heine  ฮอฟฟ์มันน์  เฮิลเดอร์ลิน  อูโก  คีตส์  คราซีนสกี  ลามาร์ตีน  เลโอปาร์ดี  เลอร์มอนตอฟ  มิกกีวิกซ์  Musset  Nerval  โนวาลิส  Oehlenschläger  โพ  พุชกิน  ชิลเลอร์  สก็อตต์  แมรี เชลลีย์  เพอร์ซี บิสซี เชลลีย์  Slowacki  สเตนดัล  Ujejski  เวิร์ดสเวิร์ธ 
คีตกรรม:  อัลแคน  ออเบอร์  เบทโฮเฟิน  เบลลินี  แบร์ลีโยซ  กริก  ชูเบิร์ท  ชอแป็ง  โดนิเซตติ  ฟิลด์  แฟรงค์  กลิงคา  ฮาเลวี  ลิสท์  โลเว  มาเลอร์  มาร์ชเนอร์  Méhul  เม็นเดิลส์โซน  มาเยอร์เบียร์  ปากานินี  รอสซินี   ชูมัน  ทัลแบร์ค  แวร์ดี  วากเนอร์  เวเบอร์ 
ปรัชญา:  คอเลริดจ์  เกอเทอ  ชิลเลอร์  มุลเลอร์  ชไลเออร์มัคเคอร์  Tieck  Mickiewicz  ฟ็อยเออร์บัค  ฟิชเทอ  Wackenroder  ยาน  ชเลเกิล  เช็ลลิง  เฮเกิล  เซอร์เอิน เคียร์เกอกอร์  Słowacki  Towiański 
ศิลปกรรม:  เบลก  Briullov  คอนสตาเบิล  Corot  เดอลาครัว  Friedrich  เฌรีโก  โกยา  สกุลศิลปะลุ่มแม่น้ำฮัดสัน  Leutze  Nazarene movement  พาล์มเมอร์  เทอร์เนอร์  Wiertz
อาดรีแย็ง-มารี เลอฌ็องดร์

| อาดรีแย็ง-มารี เลอฌ็องดร์ |
| --- | --- |
ภาพล้อเลียนสีน้ำโดย Julien-Léopold Boilly (ดู § ภาพเหมือนที่เข้าใจผิด) เป็นภาพเหมือนเดียวเท่าที่รู้จักของเลอฌ็องดร์
เกิด: 18 กันยายน ค.ศ. 1752(1752-09-18) ปารีส ประเทศฝรั่งเศส
เสียชีวิต: 9 มกราคม ค.ศ. 1833(1833-01-09) (80 ปี) ปารีส ประเทศฝรั่งเศส
สัญชาติ: ฝรั่งเศส
ศิษย์เก่า: Collège Mazarin
มีชื่อเสียงจาก: สมการเลอฌ็องดร์สมทบ วิธีการแปลงเลอฌ็องดร์ พหุนามเลอฌ็องดร์ ฟังก์ชันอิลลิปติก ผู้เแนะนำตัวอักษร ∂
อาชีพทางวิทยาศาสตร์
สาขา: คณิตศาสตร์
สถาบันที่ทำงาน: École Militaire École Normale École Polytechnique
ได้รับอิทธิพลจาก: เอวาริสต์ กาลัว
 
อาดรีแย็ง-มารี เลอฌ็องดร์ (ฝรั่งเศส: Adrien-Marie Legendre, ภาษาฝรั่งเศส: [adʁiɛ̃ maʁi ləʒɑ̃dʁ]; 18 กันยายน ค.ศ. 1752 – 10 มกราคม ค.ศ. 1833) เป็นนักคณิตศาสตร์ชาวฝรั่งเศส ผู้ซึ่งมีความสำคัญในการให้ความรู้ทางสถิติศาสตร์ ทฤษฎีจำนวน พีชคณิตนามธรรม และคณิตวิเคราะห์
ประวัติ

เลอฌ็องดร์เกิดในครอบครัวฐานะร่ำรวย ได้ศึกษาฟิสิกส์ในปารีส ต่อมาก็ได้สอนในโรงเรียนทหารแห่งหนึ่งเนื่องจากหมดความสนใจในการเรียน งานของเขาก่อนหน้านี้เป็นการศึกษาเกี่ยวกับเรื่อง "แนววิถีของลูกปืนใหญ่" และหลังจากนั้นเขาก็เริ่มศึกษาคณิตศาสตร์
ใน ค.ศ. 1782 เขาได้รับเลือกให้เป็นสมาชิกคนหนึ่งของสถาบันวิทยาศาสตร์แห่งฝรั่งเศส (Académie des sciences) จากนั้นใน ค.ศ. 1789 เขาได้รับเลือกเป็นภาคีสมาชิกราชสมาคมแห่งลอนดอน
เลอฌ็องดร์สูญเสียเงินของเขาไปในช่วงการปฏิวัติฝรั่งเศส เขาจึงได้แต่งตำรา Éléments de Géométrie (องค์ประกอบของเรขาคณิต) ออกขาย ตำรานี้ได้รับการตีพิมพ์และการแปลไปเป็นภาษาอื่นหลายครั้ง ทำกำไรงดงามให้กับเขา เขามีหน้าที่เป็นผู้สอนในหลากหลายตำแหน่ง และได้รับบำนาญเป็นทุนในการดำรงชีวิต แต่เมื่อ ค.ศ. 1824 ความผิดพลาดที่เกิดจากการเมืองทำให้เขาต้องสูญการได้รับบำนาญ และทำให้เขาใช้ชีวิตในช่วงที่เหลืออย่างขัดสน
งานของเลอฌ็องดร์

งานส่วนใหญ่ที่เลอฌ็องดร์ทำมักจะถูกหยิบยกไปสานต่อให้สำเร็จโดยผู้อื่น เช่น ทฤษฎีของกาลัว (Galois theory) ได้รับแรงบันดาลใจจากงานเกี่ยวกับรากของพหุนาม; ฟังก์ชันอิลลิปติก (elliptic function) ต่อยอดความรู้จากฟังก์ชันของเลอฌ็องดร์โดย นีลส์ เฮนริก อาเบล; ความรู้ทางสถิติศาสตร์และทฤษฎีจำนวนของ คาร์ล ฟรีดริช เกาส์ ก็ได้เติมเต็มงานของเลอฌ็องดร์ เป็นต้น เขาเป็นผู้พัฒนาวิธีกำลังสองน้อยสุดซึ่งมีการใช้งานอย่างกว้างขวางในเรื่องการถดถอยเชิงเส้นและการปรับเส้นโค้ง คำว่า วิธีกำลังสองน้อยสุด เป็นการแปลโดยตรงจาก méthode des moindres carrés ในภาษาฝรั่งเศส
เมื่อ ค.ศ. 1830 เขาได้ให้ข้อพิสูจน์เติมเต็มให้กับทฤษฎีบทสุดท้ายของแฟร์มาที่เลขชี้กำลัง n = 5 ซึ่งดิริเคล (Johann Peter Gustav Lejeune Dirichlet) ได้พิสูจน์ไว้เพียงบางส่วนเมื่อสองปีก่อน
ในทฤษฎีจำนวน เขาได้สร้างข้อความคาดการณ์ต่อกฎส่วนกลับกำลังสอง (quadratic reciprocity law) และต่อมาก็ได้รับการพิสูจน์โดยเกาส์ โดยใช้สัญลักษณ์เลอฌ็องดร์ (Legendre symbol) ซึ่งตั้งขึ้นเพื่อเป็นเกียรติให้กับเลอฌ็องดร์ งานที่สำคัญของเขาอีกอย่างหนึ่งคือการกระจายของจำนวนเฉพาะ และการประยุกต์การวิเคราะห์สำหรับใช้ในทฤษฎีจำนวน ข้อความคาดการณ์อีกข้อหนึ่งเกี่ยวกับทฤษฎีบทจำนวนเฉพาะที่เขาตั้งไว้เมื่อ ค.ศ. 1796 ได้รับการพิสูจน์โดยฌัก อาดามาร์ (Jacques Hadamard) และชาร์ล ฌ็อง เดอ ลา วาเล-ปูแซ็ง (Charles Jean de la Vallée-Poussin) ในปี ค.ศ. 1898
ภาพเหมือนที่เข้าใจผิด

ก่อนที่จะมีผู้พบข้อผิดพลาดใน ค.ศ. 2005 หนังสือ ภาพวาด และบทความต่าง ๆ เคยแสดงภาพเหมือนของ Louis Legendre (1752–1797) นักการเมืองชาวฝรั่งเศส เป็นภาพของนักคณิตศาสตร์มาอย่างผิดพลาดสองศตวรรษ ข้อผิดพลาดนี้มีที่มาจากภาพสเกชที่มีผู้เขียนว่า "Legendre" และปรากฏในหนังสือร่วมกับนักคณิตศาสตร์ร่วมสมัยอย่างเลอฌ็องดร์ ภาพเหมือนเดียวของเลอฌ็องดร์มาจากหนังสือ Album de 73 portraits-charge aquarellés des membres de I'Institut ที่ผลิตใน ค.ศ. 1820 ซึ่งค้นพบใหม่ใน ค.ศ. 2008 เป็นหนังสือภาพวาดล้อเลียนสมาชิก Institut de France ในปารีสทั้ง 73 คน โดย Julien-Léopold Boilly ศิลปินชาวฝรั่งเศส ดังภาพข้างล่าง:
| --- | --- |
ภาพล้อเลียนสีน้ำของอาดรีแย็ง-มารี เลอฌ็องดร์ (ซ้าย) และโฌแซ็ฟ ฟูรีเย (ขวา) ใน ค.ศ. 1820 โดย Julien-Léopold Boilly ภาพเหมือนสีน้ำนี้อยู่ใน Album de 73 portraits-charge aquarellés des membres de I'Institut หน้า 29 จาก 30: ภาพสเกชด้านข้างของ Louis Legendre (1752–1797) นักการเมืองชาวฝรั่งเศส ถูกใช้เป็นภาพเหมือนของอาดรีแย็ง-มารี เลอฌ็องดร์อย่างเข้าใจผิดเป็นเวลาเกือบ 200 ปี จนกระทั่งมีผู้พบข้อผิดพลาดใน ค.ศ. 2005
ดูเพิ่ม

สถานีย่อยคณิตศาสตร์
สถานีย่อยฟิสิกส์
ขั้นตอนวิธีเกาส์-เลอฌ็องดร์
ค่าคงตัวของเลอฌ็องดร์
สมการของเลอฌ็องดร์
พหุนามเลอจองดร์
ข้อความคาดการณ์ของเลอฌ็องดร์
การแปลงเลอฌ็องดร์
สัญลักษณ์เลอฌ็องดร์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Adrien-Marie Legendre
อาดรีแย็ง-มารี เลอฌ็องดร์ ที่ PlanetMath.
The True Face of Adrien-Marie Legendre (Portrait of Legendre)
Biography at Fermat's Last Theorem Blog
References for Adrien-Marie Legendre
(ในภาษาฝรั่งเศส) Eléments de géométrie (Paris  : F. Didot, 1817)
Elements of geometry and trigonometry, from the works of A. M. Legendre. Revised and adapted to the course of mathematical instruction in the United States, by Charles Davies. (New York: A. S. Barnes & co., 1858) : English translation of the above text
Mémoires sur la méthode des moindres quarrés, et sur l'attraction des ellipsoïdes homogènes (1830)
Théorie des nombres (Paris : Firmin-Didot, 1830)
Traité des fonctions elliptiques et des intégrales eulériennes (Paris : Huzard-Courcier, 1825–1828)
Nouvelles Méthodes pour la Détermination des Orbites des Comètes (Paris  : Courcier, 1806)
Essai sur la Théorie des Nombres (Paris  : Duprat, 1798)
Exercices de Calcul Intégral V.3 (Paris : Courcier, 1816)
Correspondance mathématique avec Legendre in C. G. J. Jacobis gesammelte Werke (Berlin: 1852)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI 2  VIAF 2  เวิลด์แคต 
ประจำชาติ:  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  เบลเยียม  สหรัฐ  ญี่ปุ่น  เช็กเกีย  ออสเตรเลีย  กรีซ  โครเอเชีย  เนเธอร์แลนด์  โปแลนด์  โปรตุเกส  นครรัฐวาติกัน 
วิชาการ:  CiNii  MathSciNet  zbMATH 
ประชาชน:  Deutsche Biographie 2  Trove 
อื่น ๆ:  SNAC  IdRef
อารามฟงต์แน

| อารามฟงต์แนของคณะซิสเตอร์เชียน * |
| --- | --- |
  แหล่งมรดกโลกโดยยูเนสโก
อารามฟงต์แน
ประเทศ:  ฝรั่งเศส
ประเภท: มรดกทางวัฒนธรรม
เกณฑ์พิจารณา: (iv)
ประวัติการขึ้นทะเบียน
ขึ้นทะเบียน: 2524 (คณะกรรมการสมัยที่ 5)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
อารามฟงต์แน (ฝรั่งเศส: Abbaye de Fontenay) เป็นแอบบีย์ของคณะซิสเตอร์เชียนที่สมบูรณ์และเก่าแก่ที่สุดของยุโรป ตั้งอยู่ไม่ไกลจากเมืองมงบาร์ ประเทศฝรั่งเศส
อารามฟงต์แนก่อตั้งโดยนักบุญแบร์นาร์แห่งแกลร์โวในปี ค.ศ. 1118 เพียงสองสามปีหลังจากที่ออกจากอารามซีโต (Cîteaux Abbey) เพื่อไปก่อตั้งอารามแกลร์โว อารามตั้งอยู่ในป่าโปร่งขนาดย่อมราว 60 กิโลเมตรจากดีฌง (Dijon) และมารุ่งเรืองในคริสต์ศตวรรษที่ 12 และ 13 แม้ว่าฟงต์แนได้รับการพิทักษ์จากพระมหากษัตริย์ฝรั่งเศสแต่ก็มาถูกปล้นระหว่างสงครามร้อยปีและสงครามศาสนาของฝรั่งเศส ต่อมาฟงต์แนก็เสื่อมโทรมลง ครัวอาราม (refectory) ถูกรื้อทิ้งในปี ค.ศ. 1745 และมาปิดลงระหว่างการปฏิวัติฝรั่งเศส อารามเปลี่ยนเป็นโรงงานทำกระดาษจนถึงปี ค.ศ. 1902 ส่วนใหญ่โดยตระกูลมงกอลฟีเย (Montgolfier)
เอดัวร์ แอนาร์ซื้อแอบบีในปี ค.ศ. 1905 และทำการบูรณปฏิสังขรณ์ นอกจากครัวที่ถูกรื้อไปแล้ว อารามฟงต์แนก็ยังมีสิ่งก่อสร้างดั้งเดิมอื่น ๆ เกือบครบถ้วนที่รวมทั้งตัวโบสถ์หลัก หอพัก ระเบียงฉันนบถ หอประชุมนักบวช ห้องร้อน (caldarium) เรือนเลี้ยงนกพิราบ (dovecote) และโรงตีเหล็ก สถาปัตยกรรมที่กล่าวมาเป็นแบบโรมาเนสก์ ต่อมาก็มีการสร้างที่พำนักของอธิการอารามและสถานพยาบาล
อารามฟงต์แนได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1981
ดูเพิ่ม

แอบบีย์
มรดกโลก
อาราม
คริสต์ศาสนสถาน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อารามฟงต์แน
ระเบียงภาพ

แผนผังตัวโบสถ์
ภายในตัวโบสถ์
ภายในตัวโบสถ์
ระเบียงฉันนบถ
ตัวโบสถ์และเรือนเลี้ยงนกพิลาบ
เรือนเลี้ยงนกพิลาบ
ด้านใต้ขอหอพักและห้องสาธารณะ
ภายในหอพัก
ระเบียงฉันนบถ
โรงตีเหล็ก
อาลแบร์ บูร์ลง

| อาลแบร์ บูร์ลง |
| --- | --- |
เกิด:  (1916-11-23) 23 พฤศจิกายน ค.ศ. 1916 (107 ปี) ซ็องแซร์ก ประเทศฝรั่งเศส
สัญชาติ:  ฝรั่งเศส
อาชีพ: นักจักรยาน
อาลแบร์ บูร์ลง (ฝรั่งเศส: Albert Bourlon) เป็นอดีตนักขี่จักรยานถนนอาชีพชาวฝรั่งเศส เขาเกิดในซ็องแซร์ก ใน ค.ศ. 1947 บูร์ลงเป็นผู้ชนะอันดับที่ 14 ของรายการตูร์เดอฟร็องส์ โดยเกือบเป็นช่วงแรกที่เขาได้แยกทางออกไป และขี่มาแบบเดี่ยวเป็นระยะ 253 กม. (157 ไมล์) ซึ่งเป็นเส้นทางที่ยาวที่สุดในประวัติศาสตร์ตูร์เดอฟร็องส์หลังช่วงสงคราม
แหล่งข้อมูลอื่น

อาลแบร์ บูร์ลง profile at Cycling Archives
Official Tour de France results for Albert Bourlon
อาซูลบราซิลเลียนแอร์ไลน์

อาซูว์ลีญัสอาแอเรียสบราซีเลย์รัส (โปรตุเกส: Azul Linhas Aéreas Brasileiras) เรียกโดยทั่วไปว่า อาซูลบราซิลเลียนแอร์ไลน์ หรือ อาซูล เป็นสายการบินสัญชาติบราซิล โดยให้บริการเที่ยวบินในทวีปอเมริกาและยุโรปจากบราซิล อาซูลมีท่าหลักที่เบลูโอรีซองชี กัมปินาส และเรซีฟี
จุดหมายปลายทาง

อาซูลและอาซูลคอนเนคตา ให้บริการจุดหมายปลายทาง 153 แห่งในบราซิล โปรตุเกส สหรัฐอเมริกา และอุรุกวัย รวมทั้งสถานที่อื่นๆ ในทวีปอเมริกา
จุดหมายปลายทาง > ข้อตกลงการบินร่วม

อาซูลบราซิลเลียนแอร์ไลน์ได้ทำข้อตกลงการบินร่วมกับสายการบินดังต่อไปนี้:
เอธิโอเปียนแอร์ไลน์
เอมิเรตส์
อิตาแอร์เวย์
เจ็ตบลูแอร์เวย์
ตัปแอร์ปูร์ตูกัล
เตอร์กิชแอร์ไลน์
ยูไนเต็ดแอร์ไลน์
จุดหมายปลายทาง > ข้อตกลงระหว่างสายการบิน

อาซูลบราซิลเลียนแอร์ไลน์ได้ทำข้อตกลงการบินร่วมกับสายการบินดังต่อไปนี้:
แอโรลิเนียส อาร์เจนตินา
แอร์ยูโรปา
โคปาแอร์ไลน์
สายการบินเอทิฮัด
ฮานแอร์
ไห่หนานแอร์ไลน์
ลุฟท์ฮันซ่า
ฝูงบิน

ณ เดือนกันยายน ค.ศ. 2023 อาซูลบราซิลเลียนแอร์ไลน์มีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> B | ผู้โดยสาร> E | ผู้โดยสาร> E | ผู้โดยสาร> รวม | หมายเหตุ |
| --- | --- | --- | --- | --- | --- | --- | --- |
| แอร์บัส เอ320นีโอ | 48 | — | — | — | 174 | 174 |  |
| แอร์บัส เอ321นีโอ | 6 | — | — | — | 214 | 214 |  |
| แอร์บัส เอ330-200 | 4 | — | 27 | — | 222 | 249 | เครื่องบินสองลำจะถูกดัดแปลงเป็นแอร์บัส เอ330 MRTT ให้กับกองทัพอากาศบราซิล |
| แอร์บัส เอ330-900 | 5 | 1 | 34 | — | 264 | 298 |  |
| แอร์บัส เอ350-900 | 2 | — | 33 | 99 | 202 | 334 | ปลดประจำการภายในเดือนตุลาคม ค.ศ. 2023 |
| เอทีอาร์ 72-600 | 41 | 10 | — | — | 70 | 70 |  |
| เอ็มบราเออร์ 195 | 43 | — | — | — | 118 | 118 |  |
| เอ็มบราเออร์ อี195-อี2 | 17 | 58 | — | — | 136 | 136 |  |
| ปิลาตุส พีซี 12 | 2 | — | N/A | N/A | N/A | N/A | ใช้สำหรับสำหรับกิจการทางโลจิสติกส์และการบำรุงรักษา |
ฝูงบินของอาซูลคาร์โก
| โบอิง 737-400เอสเอฟ | 2 | — | สินค้า | สินค้า | สินค้า | สินค้า |  |
| รวม | 170 | 69 |  |  |  |  |  |
อาซูลมีอายุฝูงบินเฉลี่ย 7.5 ปี
โปรแกรมสะสมไมล์

TudoAzul เป็นโปรแกรมสะสมไมล์สำหรับอาซูล สมาชิกสะสมคะแนนตามค่าโดยสารที่จ่าย
แอร์บัส เอ320นีโอ ของอาซูล
แอร์บัส เอ330-900 ของอาซูล
เอทีอาร์ 72-600 ของอาซูล ในลวดลายพิเศษ
ออลีวีเย ฌีรู

ออลีวีเย ฌอนาต็อง ฌีรู (ฝรั่งเศส: Olivier Jonathan Giroud, ออกเสียง: [ɔlivje ʒɔnatɑ̃ ʒiʁu]; เกิด 30 กันยายน ค.ศ. 1986) นักฟุตบอลชาวฝรั่งเศส ปัจจุบันเล่นในตำแหน่งกองหน้าให้แก่ลอสแอนเจลิส สโมสรในเมเจอร์ลีกซอกเกอร์ เขาคือผู้ทำประตูสูงสุดตลอดกาลของฝรั่งเศส
รางวัลเกียรติยศ > มงเปอลีเย

ลีกเอิง :2011–2012
รางวัลเกียรติยศ > อาร์เซนอล

เอฟเอคัพ : 2013–14, 2014–15, 2016–17
เอฟเอคอมมิวนิตีชีลด์: 2014, 2015, 2017
รางวัลเกียรติยศ > เชลซี

เอฟเอคัพ: 2017–18 ;รองชนะเลิศ: 2019–20, 2020–21
ยูฟ่าแชมเปียนส์ลีก: 2020–21
ยูฟ่ายูโรปาลีก: 2018–19
รางวัลเกียรติยศ > มิลาน

เซเรียอา: 2021–22
รางวัลเกียรติยศ > ทีมชาติฝรั่งเศส

ฟุตบอลโลก: 2018; รองชนะเลิศ: 2022
ฟุตบอลชิงแชมป์แห่งชาติยุโรป: รองชนะเลิศ: 2016
ยูฟ่าเนชันส์ลีก: 2020–21
รางวัลเกียรติยศ > รางวัลส่วนตัว

ทีมยอดเยี่ยมแห่งปีของสหภาพนักฟุตบอลอาชีพแห่งชาติ ลีกเอิง: 2011–12
ดาวซัลโวลีกเอิง: 2011–12
ผู้เล่นยอดเยี่ยมของพรีเมียร์ลีกประจำเดือน: มีนาคม 2015
ผู้เล่นยอดเยี่ยมแห่งปีของสหภาพนักฟุตบอลอาชีพแห่งชาติ ลีกเดอ: 2009–10
ดาวซัลโวลีกเดอ: 2009–10
ทีมยอดเยี่ยมแห่งปีของสหภาพนักฟุตบอลอาชีพแห่งชาติP ลีกเดอ: 2009–10
ผู้เล่นยอดเยี่ยมประจำเดือนของสหภาพนักฟุตบอลอาชีพแห่งชาติ ลีกเดอ: กันยายน 2009, พฤศจิกายน 2009
รองเท้าบรอนซ์ของยูฟ่ายูโรเปียนแชมเปียนชิป: 2010
รางวัลฟีฟ่าปุชกาช: 2017
รองเท้าบรอนซ์ของฟีฟ่าเวิลด์คัพ: 2022
ดาวซัลโวยูฟ่ายูโรปาลีก: 2018–19
ทีมยอดเยี่ยมแห่งปีของยูฟ่ายูโรปาลีก: 2018–19
ประตูยอดเยี่ยมของเชลซี: 2020–21
ผู้รักษาประตูยอดเยี่ยมของกัลโชเซเรียอาในสัปดาห์ที่ 8 ฤดูกาล 2023–24
อัศวินแห่งเครื่องราชอิสริยาภรณ์เลฌียงดอเนอร์: 2018
แหล่งข้อมูลอื่น

Olivier Giroud French league stats at LFP.fr (ฝรั่งเศส)
Olivier Giroud Profile[ลิงก์เสีย] - FootballDaily
ออลีวีเย ฌีรู ที่ L'Équipe Football (ในภาษาฝรั่งเศส)
ออลีวีเย ฌีรู – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
สถิติของ ออลีวีเย ฌีรู ที่ Soccerbase
| ด ค กผู้เล่นชุดปัจจุบันของเอซี มิลาน  |
| --- | --- |
 2 Calabria  4 Bennacer  5 ดาโล  7 Castillejo  8 ซูโซ  9 Piątek  10 ชัลฮาโนลู  11 อิบราฮีมอวิช  12 Conti  13 โรมัญโญลี (c)  17 Leão  19 Hernandez  20 Biglia  22 Musacchio  23 Strinić  24 แคร์  25 เรย์นา  27 ซิลวา  31 Caldara  33 Krunić  39 Paquetá  43 Duarte  46 Gabbia  56 ซาเลอมาเกิร์ส  68 Rodríguez  79 Kessié  90 A. Donnarumma  93 Laxalt  99 จี. ดอนนารุมมา  Manager: ปิโอลี 
| ด ค กรางวัลปุชกาชของฟีฟ่า |
| --- | --- |
 2009: เซ. โรนัลโด   2010: อัลทึนโทพ  2011: เนย์มาร์  2012: สต็อช  2013: อิบราฮีมอวิช  2014: เจ. โรดริเกซ  2015: ไลร่า  2016: ฟาอิซ  2017: ฌีรู  2018: เศาะลาห์  2019: โซรี  2020: ซน  2021: ลาเมลา  2022: Oleksy  2023: Madruga
อาร์ม็อง กีโยแม็ง

"พระอาทิตย์ตกที่อีวรี" (Soleil couchant à Ivry) ค.ศ. 1873
"La Place Valhubert" ค.ศ. 1875
อาร์ม็อง กีโยแม็ง (ฝรั่งเศส: Armand Guillaumin) ชื่อเมื่อแรกเกิดคือ ฌ็อง-บาติสต์ อาร์ม็อง กีโยแม็ง (Jean-Baptiste Armand Guillaumin; 16 กุมภาพันธ์ ค.ศ. 1841 - 26 มิถุนายน ค.ศ. 1927) เป็นจิตรกรลัทธิประทับใจของประเทศฝรั่งเศสในคริสต์ศตวรรษที่ 19 และ 20
กีโยแม็งเกิดที่ปารีส และทำงานขายเสื้อผ้าชั้นในให้กับลุงขณะที่เรียนการเขียนภาพภาคค่ำ นอกจากนั้นก็ยังทำงานให้กับรถไฟรัฐบาลก่อนที่จะเข้าศึกษากับสถาบันสวิสเมื่อปี ค.ศ. 1861 ซึ่งเป็นที่ที่กีโยแม็งพบกับปอล เซซาน และกามีย์ ปีซาโร ซึ่งกลายเป็นเพื่อนกันตลอดชีวิต แม้ว่างานของกีโยแม็งจะไม่ดีเด่นเท่าเพื่อนทั้งสอง แต่ก็เป็นงานสำคัญที่มีอิทธิพลต่องานของจิตรกรคนอื่น ๆ เซซานพยายามสร้างงานภาพพิมพ์ครั้งแรกตามแบบงานเขียนเรือบนแม่น้ำแซนของกีโยแม็ง
กีโยแม็งแสดงภาพเขียนที่ห้องแสดงภาพตกรอบ (Salon des Refusés) เมื่อปี ค.ศ. 1863 และต่อมาก็เป็นเพื่อนกับฟินเซนต์ ฟัน โคค เตโอ น้องชายของฟัน โคค ช่วยขายภาพบางภาพของกีโยแม็งด้วย
ลักษณะเด่นของงานของกีโยแม็งคือการใช้สีจัด งานที่เป็นที่รู้จักกันคืองานจิตรกรรมภูมิทัศน์ของปารีส, จังหวัดเคริซ และบริเวณ Les Adrets-de-l'Estére ใกล้ชายฝั่งทะเลเมดิเตอร์เรเนียนในแคว้นพรอว็องซาลป์โกตดาซูร์ของฝรั่งเศส
กีโยแม็งเสียชีวิตเมื่อปี ค.ศ. 1927 ที่เมืองออร์ลี จังหวัดวาล-เดอ-มาร์น ทางใต้ของกรุงปารีส
ดูเพิ่ม

ลัทธิประทับใจ
แหล่งข้อมูลอื่น

ประวัติอาร์ม็อง กีโยแม็ง
| ด ค กลัทธิประทับใจ |
| --- | --- | --- |
| ผู้ก่อตั้ง |  เฟรเดริก บาซีย์  เออแฌน บูแด็ง  กุสตาฟว์ กายบ็อต  แมรี คาซาท  ปอล เซซาน  แอดการ์ เดอกา  อาร์ม็อง กีโยแม็ง  เอดัวร์ มาแน  โกลด มอแน  แบร์ต มอรีโซ  กามีย์ ปีซาโร  ปีแยร์-โอกุสต์ เรอนัวร์  อัลเฟรด ซิสลีย์  |  |
| ตัวแทนการซื้อขาย |  ปอล ดูว์ร็อง-รุแอล  ฌอร์ฌ เปอตี  อ็องบรวซ วอลาร์  |  |
| ศิลปินอเมริกัน |  เฟรเดอริก คาร์ล ฟรีเซ็ค  ชาล์ยด ฮัซซัม  วิลลาร์ด เม็ทคาล์ฟ  ลิลลา แคบบ็อท เพอร์รีย์  ทีโอดอร์ รอบินสัน  จอห์น เฮ็นรี ทวอชแมน  เจ. ออลเดน เวียร์  |  |
| ศิลปินอื่น ๆ |  โลวิส โครินธ์  มัคส์ ลีเบอร์มัน  แม็กซ์ สเลโวกท์  คอนสตันติน โคโรวิน  วาเล็นติน เซรอฟ  ฟรานซิสโค โอลเลอร์  ลอรา มันทซ์ ลีออล  ววาดึสวัฟ ปอดกอวิญสกี  แนซมี ซิยา เกอราน  ชาฟิค ชาโรบิม  |  |
| ดูเพิ่ม |  ลัทธิประทับใจยุคหลัง  ลัทธิประทับใจใหม่  |  |
| ด ค กจิตรกรในศิลปะตะวันตก |
| --- | --- |
ทั่วไป:  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามสัญชาติ  จิตรกรแบ่งตามประเภท 
สมัย:  สมัยไบแซนไทน์  สมัยกอทิก  สมัยเนเธอร์แลนด์เริ่มแรก  ยุคทองของเนเธอร์แลนด์  สมัยฟื้นฟูศิลปวิทยา  สมัยฟื้นฟูศิลปวิทยาในฟลานเดอส์  สมัยฟื้นฟูศิลปวิทยาในเนเธอร์แลนด์  สมัยจริตนิยม  สมัยบาโรก  สมัยโรโกโก  ลัทธิคลาสสิกใหม่  สมัยจินตนิยม  ลัทธิประทับใจ  ลัทธิประทับใจยุคหลัง  ลัทธิสำแดงพลังอารมณ์  กลุ่มนิยมแบบก่อนราฟาเอล  ลัทธิสัญลักษณ์นิยม  ลัทธิบาศกนิยม  ลัทธิเหนือจริง  สมัยใหม่ 
ศตวรรษ:  คริสต์ศตวรรษที่ 13  คริสต์ศตวรรษที่ 14  คริสต์ศตวรรษที่ 15  คริสต์ศตวรรษที่ 16  คริสต์ศตวรรษที่ 17  คริสต์ศตวรรษที่ 18  คริสต์ศตวรรษที่ 19  คริสต์ศตวรรษที่ 20 
หัวเรื่อง/ประเภท:  ภาพประวัติศาสตร์ (รวมศิลปะศาสนา)  ภาพชีวิตประจำวัน  ภาพเหมือน  ภาพภูมิทัศน์  ภาพนิ่ง   ภาพพิมพ์หิน  ภาพไร้มายา  หนังสือวิจิตร  ภาพประกอบ 
สัญชาติ:  ชาวไทย  ชาวดัตช์  ชาวฝรั่งเศส  ชาวเฟลมิช  ชาวเยอรมัน  ชาวสเปน  ชาวออสเตรีย  ชาวอังกฤษ  ชาวอิตาลี  ชาวกรีก  ชาวอเมริกัน  ชาวสวีเดน  ชาวรัสเซีย  ชาวยูเครน 
 ปรัชญาศิลปะ  จิตรกรรม  จิตรกรที่มีบทความเกี่ยวกับงานเขียน  จิตรกรที่มีรายชื่องานเขียน  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง
อารามบอนวาล (จังหวัดอาแวรง)

| อารามแม่พระแห่งบอนวาล |
| --- | --- |


44°33′41.40″N 2°47′36.96″E﻿ / ﻿44.5615000°N 2.7936000°E﻿ / 44.5615000; 2.7936000
ที่ตั้ง: เลอแกรอล ประเทศฝรั่งเศส
ประเทศ:  ประเทศฝรั่งเศส
นิกาย: โรมันคาทอลิกคณะซิสเตอร์เชียน
เว็บไซต์: www.abbaye-bonneval.com
สถานะ: แอบบีย์
สถาปนิก: นักพรตจากอารามมาซ็อง
ประเภทสถาปัตย์: กางเขน
รูปแบบสถาปัตย์: โรมาเนสก์
ปีสร้าง: ค.ศ. 1147
อารามบอนวาล (อังกฤษ: Bonneval Abbey) มีชื่อเต็มว่าอารามแม่พระแห่งบอนวาล (ฝรั่งเศส: Abbaye Notre-Dame de Bonneval) เป็นแอบบีย์ของคณะซิสเตอร์เชียน ตั้งอยู่ที่เมืองเลอแกรอล จังหวัดอาแวรง แคว้นอ็อกซีตานี ประเทศฝรั่งเศส ในปัจจุบันเป็นของนักพรตหญิงคณะแทรปพิสต์
ประวัติ

อารามบอนวาลก่อตั้งขึ้นในปี ค.ศ. 1147 โดยนักพรตจากอารามมาซ็องที่รูแอร์กในแคว้นโรนาลลป์ ชื่ออารามแปลว่า "หุบเขาอันสวยงาม" หลังจากก่อตั้งขึ้นได้ไม่นานอารามบอนวาลก็มีสร้างตัวจนมีฐานะและอำนาจขึ้นมาอย่างรวดเร็ว ที่เห็นได้จากการเป็นเจ้าของที่ดินและอสังหาริมทรัพย์มากมายทั่วประเทศฝรั่งเศส
เมื่อมาถึงกลางคริสต์ศตวรรษที่ 14 แอบบีก็ประสบกับความเสื่อมโทรมที่เป็นผลสะท้อนมาจากแบล็กเดท และมาได้รับความเสียหายและสูญเสียทรัพย์สินอีกระหว่างสงครามร้อยปี เมื่อรูแอร์กถูกมอบให้แก่ฝ่ายอังกฤษในปี ค.ศ. 1360 ตามข้อตกลงในสนธิสัญญาเบรตีญี ตัวเมืองและแอบบีย์ถูกปล้นและสร้างความเสียหาย และแม้ว่าบอนวาลจะได้รับการสร้างเสริมทางการทหารแต่ก็ไม่อาจจะต้านทานการรุกรานของทั้งกองทหารอังกฤษและโจรชาวฝรั่งเศสเอง
หลังจากนั้นบอนวาลก็ตกอยู่ในสภาวะที่เสื่อมโทรมลงโดยลำดับ แต่กระนั้นเมื่อมาถึงคริสต์ศตวรรษที่ 17 บอนวาลก็ได้รับเลือกให้เป็นสถานที่สำหรับฝึกนักพรตใหม่จากอารามซิสเตอร์เชียนทุกแห่งในบริเวณตะวันตกเฉียงใต้ของฝรั่งเศส ระหว่างการปฏิวัติฝรั่งเศสนักพรต 13 องค์สุดท้ายของแอบบีย์ก็จำต้องออกจากอารามในปี ค.ศ. 1791 ตัวแอบบีย์และทรัพย์สินถูกประเมินขาย และหินที่ใช้ในการก่อสร้างก็ถูกรื้อนำไปใช้ในการสร้างสิ่งก่อสร้างอื่น (Spolia)
ปัจจุบัน

ในปี ค.ศ. 1875 นักพรตหญิงคณะแทรปพิสต์มารื้อฟื้นแอบบีขึ้นอีก และทำการเปิดโรงงานผลิตช็อกโกแลต และติดตั้งกังหันน้ำเพื่อผลิตไฟฟ้าใช้ ในปี ค.ศ. 1902 นักพรตหญิงจากแอบบีย์นี้ก็ไปก่อตั้งอารามบง-คงซีเอลในเกแบ็ก ประเทศแคนาดา
ในปัจจุบันอารามน็อทร์-ดามแห่งบอนวาลมีนักพรตหญิงจำพรรษาอยู่ด้วยกันทั้งสิ้น 30  คนที่มีอายุตั้งแต่ 29 ไปจนถึง 98 ปี
ดูเพิ่ม

แอบบี